รัฐบาลไทย-ข่าวทำเนียบรัฐบาล-กระทรวงเกษตรฯ จับมือภาคเอกชน และนักวิชาการ เสนอผลการศึกษายืดอายุผลไม้ด้วยห้องเย็นชุมชน
วันพฤหัสบดีที่ 28 กุมภาพันธ์ 2562
กระทรวงเกษตรฯ จับมือภาคเอกชน และนักวิชาการ เสนอผลการศึกษายืดอายุผลไม้ด้วยห้องเย็นชุมชน
กระทรวงเกษตรฯ จับมือภาคเอกชน และนักวิชาการ เสนอผลการศึกษายืดอายุผลไม้ด้วยห้องเย็นชุมชน เล็งนําร่องส่งออก “ลําไย” ไปจีน แก้ปัญหาผลผลิตล้นตลาด-ราคาตกต่ํา
นายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานการสัมมนาเพื่อนําเสนอผลการศึกษาการยืดอายุผลไม้ด้วยห้องเย็นชุมชน และพิธีเปิดการค้าขายลําไยตามข้อตกลงความร่วมมือภายใต้ผลการศึกษาการยืดอายุผลไม้ด้วยห้องเย็นชุมชน ณ องค์การบริหารส่วนจังหวัดจันทบุรี ตําบลเขาวัว อําเภอเมือง จังหวัดจันทบุรี ว่า ปัจจุบันปัญหาการเน่าเสียของผลไม้ยังคงเป็นปัญหาหลักที่เกษตกร ผู้ค้า และผู้ส่งออกยังต้องประสบ เนื่องจากการส่งออกผลไม้ไทยไปยังต่างประเทศต้องใช้ระยะเวลาในการขนส่งมากกว่าอายุของผักและผลไม้ จึงมีการนําสารเคมีเข้ามาช่วยยืดอายุผลผลิตทางการเกษตร เช่น การอบกํามะถันในลําไยก่อนการส่งออก ทําให้มีสารเคมีตกค้าง กลายเป็นอุปสรรคในการยกระดับคุณภาพสินค้าและการขยายตลาดทั้งในและต่างประเทศ นอกจากนี้ ในช่วงที่ผลไม้ออกสู่ตลาดพร้อมกัน ยังทําให้เกิดภาวะผลผลิตล้นตลาด
กระทรวงเกษตรและสหกรณ์ โดยกรมวิชาการเกษตร สํานักวิจัยและพัฒนาการเกษตร เขตที่ 6 จังหวัดจันทบุรี บริษัท ซีเทค สิ่งแวดล้อม และมหาวิทยาลัยบูรพาวิทยาเขตจันทบุรี จึงร่วมกันปฏิบัติการวิจัยทดสอบการศึกษาการยืดอายุผลไม้ด้วยห้องเย็นชุมชน โดยการทดสอบดังกล่าวสืบเนื่องจากผู้แทนของบริษัท เพาเวอร์ ยูนิตี้ส์กรุ๊ป จํากัด ได้นําคณะนักลงทุนจากประเทศจีน เข้าหารือกับทางกระทรวงเกษตรฯ เมื่อวันที่ 10 ตุลาคม 2561 ที่ผ่านมา โดยมีความสนใจที่จะซื้อลําไยผลสดที่ปราศจากสารกํามะถัน ในปีการผลิต 2561/2562 จํานวน 100,000 ตัน เพื่อไปจําหน่ายในต่างประเทศ โดยเฉพาะในประเทศจีน และประเทศอื่นๆ ตามเส้นทางสายไหม สู่ประเทศเยอรมนีโดยคณะผู้ลงทุนดังกล่าวได้ค้นพบและพัฒนาเครื่องมือที่ใช้เพื่อการยับยั้งการเกิดและขยายตัวของเชื้อโรคที่จะทําให้ผลไม้ไม่เน่าเสียง่าย เพื่อควบคุมการหายใจของผลไม้ โดยเลือกจังหวัดจันทบุรี เป็นจังหวัดนําร่องในการดําเนินการทดสอบชุดเครื่องมือกับผลลําไยสด
ทั้งนี้ ผลการทดสอบดังกล่าวเป็นที่น่าพอใจ โดยเฉพาะการเก็บรักษาและยืดอายุความสดของลําไย ที่อยู่ในภาคตะวันออกของไทย ซึ่งประสบความสําเร็จเป็นอย่างดีผลผลิตมีอายุยาวนาน เพียงพอต่อระยะเวลาการขนส่ง โดยสามารถยืดอายุการเก็บลําไยได้ไม่ต่ํากว่า 21 วัน จากเดิมอยู่ได้เพียง 5-7 วันเท่านั้น จึงช่วยขยายการส่งออกได้มากขึ้น โดยผู้แทนบริษัทจากประเทศจีนได้รับทราบผลการทดสอบดังกล่าว และพร้อมจะทําเป็นบันทึกข้อตกลง (MOU) กับผู้แทนของรัฐบาลไทย เพื่อขอจัดซื้อลําไยในฤดูกาลผลิตประจําปี 2562/2563 นี้ จํานวน 100,000 ตัน และต่อเนื่องไปอีกเป็นระยะเวลา 20 ปี ซึ่งจะก่อให้เกิดประโยชน์กับเกษตรกรชาวสวนลําไยของจังหวัดจันทบุรี และจังหวัดอื่นๆ ของไทยต่อไปในอนาคต
“ประเทศไทยและประเทศจีนมีความเป็นพี่น้องกันมาช้านาน แต่มีจุดเด่นและความเชี่ยวชาญแตกต่างกัน โดยจังหวัดจันทบุรีของไทย มีสภาพภูมิประเทศและภูมิอากาศเหมาะสมสําหรับการปลูกผลไม้ จึงเป็นจังหวัดที่มีศักยภาพและความพร้อมในการรองรับ นโยบายการค้า การลงทุนจากต่างประเทศที่มีความต้องการผลผลิตทางการเกษตรของไทย ขณะที่ประเทศจีนมีเทคโนโลยีหลังการเก็บเกี่ยวที่ก้าวหน้ามาก มีการพัฒนาห้องเย็นที่มีน้ําหนักเบา โดยใส่เทคโนโลยีชีวภาพในห้องเย็น เพื่อเก็บรักษาความสดของสินค้าไว้ได้นาน อย่างไรก็ตาม ความซื่อสัตย์เป็นหัวใจสําคัญของการค้าขาย หากทั้งสองประเทศได้ดําเนินการศึกษาวิจัยร่วมกัน ตลอดทั้งผนึกกําลังส่งเสริมการส่งออกสินค้าเกษตรด้วยความซื่อสัตย์ต่อกัน ก็จะเป็นประโยชน์ต่อเกษตรกรผู้ปลูกลําไยของไทยเละพืชผลอื่นๆ ในการส่งออกไปจําหน่ายยังประเทศเพื่อนบ้าน ที่สําคัญจะช่วยส่งเสริมให้ผลผลิตลําไยของไทยมีคุณภาพมาตรฐาน และมีความปลอดภัย ซึ่งเป็นสิ่งที่ทุกภาคส่วนต้องร่วมมือกันเพื่อสนับสนุนให้ภาคเกษตรกรของประเทศไทยได้มีคุณภาพชีวิตที่ดีขึ้น” นายวิวัฒน์ กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai